CELEX: 62013FN0077
Language: el
Date: 2013-08-09 00:00:00
Title: Υπόθεση F-77/13: Προσφυγή-αγωγή της 9ης Αυγούστου 2013 — ZZ κατά Ευρωπόλ

30.11.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 352/27
            
         Προσφυγή-αγωγή της 9ης Αυγούστου 2013 — ZZ κατά Ευρωπόλ
   (Υπόθεση F-77/13)
   2013/C 352/53
   Γλώσσα διαδικασίας: η ολλανδική
   
      Διάδικοι
   
   
      Προσφεύγων-ενάγων: ZZ (εκπρόσωπος: W. Brouwer, δικηγόρος)
   
      Καθής-εναγομένη: Ευρωπόλ
   
      Αντικείμενο και περιγραφή της διαφοράς
   
   Ακύρωση της αποφάσεως περί καθορισμού των τόκων επί του ποσού που καταβλήθηκε λόγω ολικής ανικανότητας προς εργασία κατόπιν δύο ατυχημάτων που συνέβησαν κατά τη διάρκεια δύο υπηρεσιακών ταξιδιών και της αποζημιώσεως προς αποκατάσταση της ζημίας που υπέστη ο προσφεύγων-ενάγων
   
      Αιτήματα του προσφεύγοντος-ενάγοντος
   
   Ο προσφεύγων-ενάγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση της 15ης Οκτωβρίου 2012, σε συνδυασμό με την απόφαση της 13ης Μαρτίου 2012 και την απόφαση της 18ης Δεκεμβρίου 2012 αντιστοίχως·
            
         
               —
            
            
               να ακυρώσει τη σιωπηρή απόφαση της 10ης Μαΐου 2013 περί απορρίψεως της διοικητικής ενστάσεως της 10ης Ιανουαρίου 2013·
            
         
               —
            
            
               να υποχρεώσει την καθής-εναγομένη να καταβάλει τους τόκους που οφείλει επί του ποσού των 170 074,39 ευρώ που καταβλήθηκε στον προσφεύγοντα-ενάγοντα στις 14 Μαΐου 2013, ήτοι:
               
                           —
                        
                        
                           κυρίως: τους οφειλόμενους τόκους για το χρονικό διάστημα από 21 Φεβρουαρίου 2001 έως 14 Μαΐου 2013, εκτιμώμενους σε 138 331,75 ευρώ·
                        
                     
                           —
                        
                        
                           επικουρικώς: τους οφειλόμενους τόκους για το χρονικό διάστημα από 27 Ιανουαρίου 2004 έως 14 Μαΐου 2013, εκτιμώμενους σε 83 154,25 ευρώ·
                        
                     
                           —
                        
                        
                           όλως επικουρικώς: τουλάχιστον, τους τόκους που οφείλονται για το χρονικό διάστημα 27 Ιανουαρίου 2004 έως 1 Φεβρουαρίου 2013, εκτιμώμενους σε 80 356,75 ευρώ, ή, τουλάχιστον, από την ημερομηνία που θα καθορίσει κατά δίκαιη κρίση των Δικαστήριο ΔΔ από την οποία οι τόκοι αυτοί κατέστησαν απαιτητοί, ή να επιδικάσει αποζημίωση προς αποκατάσταση της ζημίας που υπέστη ο προσφεύγων-ενάγων εξ αιτίας όλων των πλημμελειών της καθής-εναγομένης·
                        
                     
         
               —
            
            
               να υποχρεώσει την καθής-εναγομένη στην καταβολή:
               
                           —
                        
                        
                           κυρίως: των τόκων τόκους που οφείλει η καθής-εναγομένη επί των ποσών που καταβλήθηκαν στο πλαίσιο της ασφαλιστικής συμβάσεως WBA&I 2600914 στις 3 Μαΐου 2010, ήτοι:
                           
                                       —
                                    
                                    
                                       των τόκων από τον χρόνο γενέσεως της απαιτήσεως λόγω της βλάβης της ακοής (5 % AMA, 11 344,50 ευρώ), για το χρονικό διάστημα από 11 Δεκεμβρίου 2002, μείον 15 ημέρες (τμήμα 4B της συμβάσεως), έως 3 Μαΐου 2010, τόκων οι οποίοι ανέρχονται σε 4 875,28 ευρώ·
                                    
                                 
                                       —
                                    
                                    
                                       των τόκων από τον χρόνο γενέσεως της απαιτήσεως λόγω της βλάβης του αστραγάλου (9 % AMA, 20 420,12 ευρώ), για το χρονικό διάστημα από τη γένεση της ευθύνης της Ευρωπόλ, στις 27 Ιανουαρίου 2004, μείον 15 ημέρες (τμήμα 4B της συμβάσεως), έως τις 3 Μαΐου 2010, τόκων οι οποίοι ανέρχονται σε 6 878,71 ευρώ·
                                    
                                 
                                       —
                                    
                                    
                                       των τόκων από τον χρόνο γενέσεως της απαιτήσεως λόγω της βλάβης της γνωστικής ικανότητας (16 % AMA, 36 302,41 ευρώ), για το χρονικό διάστημα από τη γένεση της ευθύνης της Ευρωπόλ, στις 27 Ιανουαρίου 2004, μείον 15 ημέρες (τμήμα 4B της συμβάσεως), έως τις 3 Μαΐου 2010, τόκων οι οποίοι ανέρχονται σε 12 228,81 ευρώ·
                                    
                                 
                     
                           —
                        
                        
                           επικουρικώς, να επιδικάσει στον προσφεύγοντα ποσό αποζημιώσεως ανάλογο των πταισμάτων της καθής-εναγομένης·
                        
                     
         
               —
            
            
               να καταδικάσει την καθής-εναγομένη στα δικαστικά έξοδα, συμπεριλαμβανομένης της αμοιβής του εντολοδόχου του προσφεύγοντος-ενάγοντος.